**Referat fra Grupperådsmøde Søndag den 24. februar 2019**

* **Valg af dirigent og referent.**
1. Dirigent: Mads Agerholm

2. Referent: Susanne Hansen

* **Beretning fra bestyrelsen og ledergruppen.**
1. Formandens beretning (bilag 1A).

- Ole Krogh problematiserer over, at udlejning af Knakken er stoppet, idet han mener at det ikke har været besværlig for ham at administrere udlejningen. Han synes det er en skam at gå glip af den indtjening

Susanne Hansen påtaler, at der har været nogle uheldige udlejninger, hvor der er sket skader på materiel i hytten og en del rod efter udlejninger. Dette påpeger Ole at man kunne være mere striks om at kræve erstatning for, samt at det også vil kunne trækkes fra i driftomkostninger og tilskud til dette fra kommunen.

Formand Jens lover, at det tages op til genovervejelse i bestyrelsen igen

1. Gruppelederberetning (bilag 1B)
* **Fremlæggelse af regnskab for 2018 til godkendelse. Se bilag**

1. Regnskabet for 2018 går nærmest lige op, med indtægter/udgifter

2. Arbejdspenge i grenene er er lavet om til aktivitetspenge. Hvor man handler på konto i Brugsen, Fakta, XL-byg og Konpap. Har man køb andre steder, sendes faktura/bon til kassèren. Det gøres op kvartalsvis, kan dog gøres op før, efter aftale

 med kassèren

1. Til kurser for spejdere, kan der være egenbetaling til en del af kursusbetalingen, resten betaler Thistedspejderne
2. Regnskab og budget godkendes
* **Behandling af indkomne forslag**

Forældre involvering (bilag 2):

* + Oprykningstur d. 31/8 - 1/9 2019
	+ Ledere: Ole Krogh og Evald Madsen

Forældre: Maibritt Neilsen (Junior Trine)

 Mia Klim Greibe Andersen (Mikro Lucas)

 - BørneKulurnatten d.13/9 2019

 - Leder: Ole Krogh,

 - Forældre: Thomas Møller (Mikro Frede & Junior Natascha)

 Elin Sekkelund (Junior Oscar)

 - Vandredage d. 28-29/9 2019:

 Indkøb og madlavning forældre Pia Ravnborn (Mini Lauritz)

 Karina Lykkebo Bloch (Mikro Anton & Junior Magnus)) kan kontaktes,

 alt afhængig af om hun skal arbejde.

 - Arbejdsdag i Knakken dato endnu ukendt

 - Leder: Søren Klemme

 - Forælder Elin Sekkelund (Junior Oscar)

 - Juleafslutning 1. søndag i advent

 Indkøb, lave kakao, Gløgg og varme æbleskiver samt oprydning

 - Forældre: Jane Bliksted (Junior Rebekka)

 Jannet Oddershede (Mikro Oliver)

Forælder Kristine Duvier Jessen (Mikro Sebastian) kan kontaktes, vil gerne være med til arrangementer, hvis hun ikke skal arbejde

* **Væsentlige beslutninger om gruppens fremtid:**

*1.* Forelæggelse af gruppens udviklingsplan.

 *-* Denne godkendes

*2.* Beslutninger om gruppens udvikling, spejderarbejde mv.

 - ingen ændringer

3. Vedtagelse af budget for 2019, herunder fastsættelse af kontingent.

 - Budgettet godkendes.

 - Kontingentet ikke diskuteret, og er dermed uændret

* **Fastsættelse af antal bestyrelsesmedlemmer. Ifølge reglerne skal der være en ligelig fordeling af ledere, unge og forældre/andre**.

*1.* Bestyrelsesformand. - Jens Vestergaard

2. Kasserer. - Heidi Nielsen

3. Unge.- Anna Winther (genvalgt)

 Lind G. Hansen (genvalgt)

3. Ledere og herunder gruppeleder i bestyrelsen.

 Gruppeleder: Tina Førby Larsen

 Leder: Søren Klemme (genvalgt)

4. Forældre Jesper Simonsen (ikke på valg)

 Thomas Møller (nyvalgt)

5. Suppleanter.- Ingen

Der aftales at der forhøres i ledergruppen (flere ledere er ikke tilstede i dag) om der er 1 mere der vil være med, ellers er bestyrelsen som ovenstående

Tak til forældre repræsentant Lars Jacobsen og leder Elisa Kjeld der træder af.

* **Valg af gruppens 2 repræsentanter til Korpsrådet.**
1. Tina Førby Larsen
2. Lind G. Hansen
* **Valg af gruppens 5 medlemmer i Divisionsrådet. d. 2/4 2019**
1. Ole Krogh
2. Jens Vestergaard
3. Anna Winther
4. Gustav Emil Møller
5. Susanne Hansen
* **Valg af revisor og en revisorsuppleant.**
1. Birger Hansen genvælges.
2. Der vælges ingen suppleant.
* **Beretning fra større arrangementer tilknyttet gruppen.**

Intet til dette punkt

* **Eventuelt.**
1. Ole krogh informerer om Vildmarksdagen, hvis man har lyst at være med, kan henvende sig til Ole
2. Forældre Maibritt Nielsen har et forslag til om der om onsdagen kunne være et slip mellem mikromødets afslutning og juniormødets start. Dette fordi der nemt bliver kaos af biler på P-pladsen - Tages til efterretning
3. Susanne Hansen informerer om, at der er lavet ny liste til rengøringsturnus, som vil være at finde på hjemmesiden. På foranledning fra en forældre en bøn om, at alle bakker op om rengøringsturnussen, så der ikke når at blive alt for beskidt.
4. Elin Sekkelund forespørger om der kan opsættes en trappe på skrænten igen, da det vil kunne afhjælpe lidt af bilkaos på p-pladsen. Søren Klemme informerer, at dette er fravalgt, da Thistedspejderne så vil skulle have det fulde ansvar for trappen og skrænten, også tilskadekomst hvis vi f.eks. ikke har fået saltet i tide

.

Formand: Jens Vestergaard \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dirigent: Mads Agerholm \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Referent: Susanne Hansen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**BILAG 1A**

**FORMANDENS BERETNING**

Bestyrelsen i dens nuværende form tiltrådte på det ekstraordinære grupperådsmøde den 16/5 - 2018, vi har i tiden efter arbejdet med følgende ting:

- hvad er bestyrelsens formål og opgaver

- organisationsplan

- leder/bestyrelsesfest

- indsamling af sponsorater (trailer, økser/save, Trangiaer, køleskab og opvasker)

- nye regler for udlån af Knakken

- rengøringsturnus i Knakken

- modtaget Integrationsprisen i Thisted kommune.

- i samarbejde med lederne lavet en ny udviklingsplan.

Vil gerne sige tak til jer der sidder i bestyrelsen for det gode samarbejde, jeres enorme engagement, arbejdsiver og villighed til at bidrage positivt, det er en fornøjelse og glæde at være en del af, specielt en stor tak til Heidi for at påtage sig kasserer posten og det kæmpe stykke arbejde der er blevet lagt i at få alt opdateret, ved at vores økonomi er i trygge hænder.

Vil også gerne sende en stor tak til den afgående formand Ole Krogh, som trådte til da der var brug for det og for hans hjælp i opstarten af min formandsperiode, ligeledes vil jeg gerne takke Ole for hans store arbejde som har givet os integrationsprisen i Thisted Kommune 2018, uden tvivl hans fortjeneste at vi har fået den, ligeledes har Ole været en stor del af de penge vi har fået søgt hjem til nyt materiel.

Det er ildsjæle som disse 2 der driver en gruppe som vores og er helt nødvendige for at kunne give de mange børn der kommer hos os nogle gode værdier, oplevelser og evner som de kan bruge resten af livet.

Hos Thistedspejderne er vi heldige at have mange af disse ildsjæle, mennesker der lever og ånder for spejderarbejdet og vores børn, mennesker der gør deres bedste for at give vores børn gode oplevelser, gode værdier og evner de kan bruge i resten af deres liv - det skal vi sætte pris på og derfor har jeg også meldt mig til at sidde som formand, så jeg kan få lov til at hjælpe lederne med at få så optimale arbejdsforhold som muligt og så jeg kan få lov til at mærke den smittende glæde og engagement de har for spejderarbejdet, dette skal vi som forældre værne om og bidrage til at fastholde, kort sagt vi skal hjælpe hvor vi kan og i det omfang vi formår.

Vi har i 2018 være heldige at få søgt en del penge hjem og fået en del sponsorater, så det er muligt at købe tiltrængte fornyelser af materiellet, der bliver købt nye økser og save, der er indkøbt nye brændere til Trangiaer, der er penge til at købe en lukket trailer, så den leder vi efter, der er også blevet sponsoreret et ny køleskab og en ny opvaskemaskine til Knakken.

Der er blevet lavet nye regler for udlån af Knakken, det vil i fremtiden kun være muligt for medlemmer af Thistedspejderne eller mennesker der yder en frivillig indsats for Thistedspejderne at låne Knakken, dette er gjort for at passe på bygningen og fordi indtjeningen på dette ikke står mål med det arbejde det giver.

Der blev i 2018 lavet en turnusordning for rengøring af Knakken og det ser ud til det virker, stor tak til alle forældre for at have gået så positivt ind i denne opgave, ved det betyder rigtigt meget for lederne at se og opleve den opbakning.

Vi har lavet en ny udviklingsplan for Thistedspejderne, dette er noget der bliver gjort hver andet år, den er vedhæftet denne indkaldelse.

I bestyrelsen har vi talt om at det vi skal sikre, er gode forhold for vores gode ledere og at de trives, vi skal sikre en god økonomi således at der kan være det materiel og udstyr som lederne og vores børn skal bruge og vi skal sikre gruppen hele tiden er i en god udvikling og det bliver disse ting der vil være fokus på i 2019.

Til sidst en kæmpe tak til alle der har bidraget til at Thistedspejderne har haft et godt 2018, kun når vi står sammen kan vi få tingene til at lykkes og en helt særlig tak til vores gruppeleder Tina, ved hvor mange timer du bruger på det og hvor meget det betyder for dig at give vores børn nogle minder for livet.

**Med Spejderhilsen**

**Bestyrelsesformand Jens Vestergaard**

**BILAG 1B**

**Gruppelederens årsberetning for 2018**

**Gruppens udvikling**Starten på 2018 var hård for Thistedspejderne. Vi manglede en ny formand, kasserer og gruppeleder. Heldigvis ville (du) Ole Krogh fungere som formand indtil vi fandt en ny. I maj valgte vi så (dig) Jens Vestergaard som formand. Jeg kender jo dig fra andet bestyrelsesarbejde og er helt tryg og meget glad for at have dig med nu. Og (du) Heidi Nielsen sagde ja til at få styr på vores pengekasse – hvilket har være noget af en opgave ;-)
Jeg startede i april som gruppeleder. Vi har aftalt at gruppelederens roller og forskellige arbejdsopgaver bliver fordelt mellem de andre ledere og jeg i det omfang det er nødvendigt. Jeg har fået hjælp fra tidligere gruppeleder Gitte Klemensen med papirer, kalender, skemaer etc. TAK til Jer alle for det. Uden Jer havde vi ikke fået det til at hænge sammen.

Bestyrelsen – som ud over dem jeg lige har nævnt, består af: Jesper Simonsen, Lars Jacobsen, Søren Klemme, Anna Winther og Lind G. Hansen - har også i 2018 været i arbejdstøjet, og sørget for, at planlægge og afvikle diverse gruppeaktiviteter, således at lederne bedre har kunnet hellige sig de ugentlige spejdermøder, weekendture, sommerlejre etc. i grenene. Det vil jeg på vegne af lederne meget gerne sige Jer alle mange tak for.

**Arbejdet i grenene**
Vi har haft tilgang af nye spejdere i flere af grenene, men desværre også spejdere som har valgt at stoppe.
Det er mit indtryk at grenarbejdet fra mikro til klan fungere godt. Vi kunne dog godt bruge nogle ekstra ledere eller assistenter i de fleste grene – både for at højne spejderarbejdets kvalitet og for at vi ikke er så sårbare ved sygdom/afløsning. Så skulle der gå nogle forældre eller andre, som har lyst til at give en hånd med er i meget velkomne.

**Ledere pt**

Mikro-gren: Susanne, Heinrik og Knud

Mini-gren: Elisa, Bente, Ole, Evald

Junior-gren: Anna, Evald, Svend og Tina

Trop: Heidi, Lind og Martin

Klan: Klanleder Lind Glintborg

Det er et stærkt lederteam - vi besidder mange kompetencer – men kunne som sagt godt bruge flere. Jeg vil gerne benytte lejligheden til at sige Jer alle en tak for Jeres store arbejde med at lave godt spejderarbejde med børnene og de unge.
Gruppen har også en flok af gruppehjælper og nogle aktive forældre som vi trækker på af og til – stor tak for det til Jer alle.

Noget af det bedste og det der gør at jeg gerne lægge så mange frivillige timer i spejderarbejdet er når vi ledere og spejdere deler oplevelser vi har haft med hinanden. Når jeg mødes af en flok mikroer der kommer løbende og begejstret fortæller at de har bygget hule *”deroppe…kom vil du se”* eller når juniorerne slet ikke kan få nok af at lege en leg som handler om tryghed, om at stole på hinanden i patruljen…så giver det så meget mening for mig at være spejderleder. For jeg kan se at vi giver dem gode oplevelser, der lagrer sig – det er noget der sætter positive spor i vores børn/unge.

**Årets gang**

I en årsberetning skal der også være plads til at nævne alle de store begivenheder fra årets løb.

**Men hvad er så en stor begivenhed og hvad er en lille begivenhed i spejderlivet?**

**Det kommer vel helt klart an på øjnene, der ser:**

**– Er man lille eller stor spejder**

**– Er man leder, bestyrelsesmedlem eller forældre**

**– Eller vurderes det simpelthen ud fra den følelse, som vi har i maven, når vi tager hjem efter at have tilbragt tid med vores blå kammerater…**

**Jeg har listet det meste op herunder – og håber i her kan få et overblik over hvor mange ting en lille spejdergruppe som Thistedspejderne har gang i.
Jeg håber også i følger med på vores Facebook-side og kalenderen på hjemmesiden.**

**Gruppens aktiviteter:**

* Udviklingsmøde
* Fastelavn med Grupperådsmøde
* Tænkedag
* Ledermøder fordelt hen over året
* Sov ude dag
* Sommerlejre for alle grenene
* Oprykningstur
* Klan -kollektiv-uge
* Leder/bestyrelsesfest - som var en stor succes
* Vandredage
* Kulturnatten med løbsaktiviteter i Christiansgave
* Julegaveture for alle grene fordelt på november og decembers weekends.
* Julehygge i Knakken med efterfølgende Juleoptog for alle spejdere m/familier

**Aktiviteter i Klitdivision:**

* Raftedag i Tipi/Nebel, for spejdere, ledere og forældre
* Divisionsledermøde for alle leder
* Divisionsrådsmøde
* Fælles møder i grenene med varierende hyppighed
* Sct. Georgs dag
* Gren-træf for alle grenene i foråret
* Divisionsturnering, igen i år sammen med Vestjyske Division.
* Gren-træf for junior og trop i efteråret
* Leder-/bestyrelsesdøgn med rigtig godt fremmøde fra Thistedspejderne, hvor vi igen vandt Pindturneringen og "Den Gyldne pind".
* PLAN kurser - Flere af vores trops spejdere deltog
* Deltagelse i Korpsrådetsmødet i Billund

Som det fremgår, blev også 2018 et begivenhedsrigt år, hvor alle har lagt sig i selen, og ydet en stor indsats for, at vi har en aktiv spejdergruppe, med fokus på at lave spændende spejderaktiviteter og oplevelser for Jeres børn.

Det næste år ønsker jeg at vi skal vi have fokus på: Lederrekruttering – hvordan gør vi det attraktivt at være/blive leder? Hvordan inddrager vi forældre aktivt i spejdergruppen?

Jeg ser frem til at vedligeholde gruppens årlige arrangementer og sikre fremtidig udvikling.

Spejdere løfter i flok!

Med spejderhilsen fra

Gruppeleder Tina Førby Larsen

**BILAG 2**

**FORSLAG OM FORÆLDREINVOLVERING**

Det er yderst vigtigt for en spejdergruppe som Thistedspejderne, at forældre deltager aktivt i mange af de aktiviteter spejderne udfører. Husk at alle lederne og bestyrelsen er frivillige og ulønnede.

Vi har hvert år nogle faste opgaver, hvor det er naturligt at også forældre deltager i planlægning og udførelse. Det er nogle **helt konkrete og overskuelige opgaver.**

Vi søger derfor forældre, der har lyst og mod på at deltage i planlægning og udførelse af følgende:

* Oprykningsturen. (En weekend sidst i august)
* Børnekulturnatten. (En fredag aften i september)
* Arbejdsdag. (En lørdag i september)
* Juleafslutningen. (Første søndag i advent)
* Fastelavnsfest ved grupperådsmødet. (En søndag i februar)
* Arbejdsopgaver ved Klitdivisionens lejrpladser. (Foråret, udføres inden 1. maj)

Derudover siger vi altid tak for hjælp ved kørsel til og fra ture og lejre, samt for levering af kager og boller til diverse ture.

Det er ønsket, at der under mødet kommer tilmeldinger til hjælp til disse **konkrete og overskuelige** opgaver. **TAK!**